Premi per Silvio Camenisch

(lr)

La fin da matg e vegni surda a Tusaun per l'emprima giada il premi da cultura "Am Verlorenen Loch". Organisà ha quel l'uniun "Kultur bei Kunfermann", in'uniun che promova la cultura. L'uniun aveva scrit il schaner ina brev a las vischnancas dal Grischun central e publitgà en las medias grischunas questa concurrenza. Far part pudevan tut las persunas che vivan en il Grischun central u ch'han ina relaziun speziala tar questa regiun. Premissa era dentant che las istorgias n'eran anc mai stadas publitgadas avant. A la fin èn vegnidas ensemen 45 istorgias. Da quellas era la gronda part scritta per tudestg, trais per rumantsch e duas per talian. La giuria ha surdà il premi principal da 1000 francs a Vincenzo Todisco da Razén per ses raquint "Lettera dal fronte". In premi da 500 francs ha survegnì Silvio Camenisch per si'ovra "Las duas caussas", l'istorgia dad uffants che van suenter in gieu en il stadion e guardan, sch'els chattan là insatge ch'ils creschids han laschà enavos. La finala chattan els ina pistola ed in condom...